Hei,

Wilman käyttöönotto alkaa vihdoinkin olla loppusuoralla. Osa teistä on tehnyt vahvan tunnistautumisen hakiessaan lapselle varhaiskasvatuspaikkaa sähköisesti. Tässä tapauksessa teidän ei tarvitse tehdä mitään. Jos olette epävarmoja asiasta tai olette saaneet meiltä avainkoodit tunnusten luomista varten, vahva tunnistautuminen kannattaa tehdä pikaisesti.

**Vahva tunnistautuminen kaikille**

Jotta varmistutaan että kaikki toimii kuten pitää, on kaikkien kenellä on jo Wilma-tunnukset syytä suorittaa vahva tunnistautuminen.

* Kirjaudu Wilmaan tietokoneella tai puhelimen selaimella
* Paina yläpalkista ihmisen kuvaa jossa on ratas eli asetukset
* Valitse varhaiskasvatus
* Suorita vahva tunnistautuminen pankkitunnuksilla.

Tunnistautumisen yhteydessä perhetiedot päivitetään ajan tasalle. Perheen koko vaikuttaa varhaiskasvatuksen asiakasmaksuun ja tämän vuoksi on tärkeää, että lisäätte kaikki perheen alaikäiset jäsenet perhetietoihin.

Ohjeita Wilman käyttöön ja erilaisiin pulmiin löytyy Visman asiakassivuilta: <https://help.inschool.fi/VAKA/fi/Kayttajaoikeudet-ja-tunnukset/Wilma-tunnukset/Wilma-tunnukset-varhaiskasvatuksessa-huoltajan-ohje.htm> Ohjeita tarkistetaan vielä ja ne lisätään lähipäivinä myös päiväkotien nettisivuille peda.nettiin.

Kiitos kaikille kärsivällisyydestä, ohjelman käyttöönotto on kestänyt todella kauan, mutta nyt alkaa olla valmista.

Yt. Outi Kiviranta